जबलपुर [प्रवीण कुमार सिंह]। संस्कारधानी के रूप में ख्यात मध्यप्रदेश की संगमरमर नगरी जबलपुर में बीज-बम फेंक कर पौधरोपण को गति दी जा रही है। अब नर्सरी में डेढ़ से दो महीने पौध तैयार करने की जरूरत नहीं है और ना ही गड्ढा खोदने की। बस कुछ बीज-बम साथ लेकर निकलिये और जहां मुफीद जगह दिखे, बम फेंक दीजिए। पौधा खुद-ब-खुद तैयार हो जाएगा। इस युक्ति से आप ट्रेन, बस, कार या किसी अन्य वाहन से सफर करते हुए भी सड़क किनारे पौधरोपण करते हुए चल सकते हैं।